คืบหน้า ส.ส.-ส.ว. ลงมติรับหลักการร่างแก้ รธน. ฉบับ 1-2 เสียงโหวตเกินครึ่งแล้ว
คืบหน้า ส.ส.-ส.ว. ลงมติรับหลักการร่างแก้ รธน. ฉบับ 1 ของฝ่ายค้าน และฉบับ 2 ของรัฐบาล เสียงโหวตเกินครึ่งแล้ว
คืบหน้า ส.ส.-ส.ว. ลงมติรับหลักการร่างแก้ รธน. ฉบับ 1 ของฝ่ายค้าน และฉบับ 2 ของรัฐบาล เสียงโหวตเกินครึ่งแล้ว
18 พ.ย. 2563

ผู้สื่อข่าวรายงานว่า การลงมติของสมาชิกรัฐสภาในการพิจารณาร่างแก้ไขรัฐธรรมนูญทั้ง 7 ฉบับ ในวันนี้ (18 พ.ย.63) ดำเนินมาเกินกว่าครึ่งทางแล้ว โดยปรากฏว่าขณะนี้มีคะแนนเสียงรับหลักการร่างแก้ไขรัฐธรรมนูญฉบับที่ 1 ที่เสนอโดยฝ่ายค้าน และฉบับที่ 2 ที่เสนอโดยรัฐบาล เกินกว่าครึ่งหนึ่งของจำนวนสมาชิกแล้ว  ขณะที่ร่างแก้ไขรัฐธรรมนูญฉบับที่ 7 ของภาคประชาชน ซึ่งเป็นประเด็นที่กลุ่มราษฎรเรียกร้องยังได้เสียงสนับสนุนไม่ถึงครึ่ง เช่นเดียวกับร่างฯ ฉบับที่ 3-6
สำหรับสาระสำคัญของร่างแก้ไขฯ ฉบับที่ 1 ของฝ่ายค้าน คือ เสนอให้แก้ไขมาตรา 256 ให้มีการตั้ง ส.ส.ร.จำนวน 200 คนมาจากการเลือกตั้ง เพื่อยกร่างรัฐธรรมนูญฉบับใหม่
ส่วนฉบับที่ 2 ของรัฐบาล เสนอให้แก้ไขมาตรา 256 ให้มีการตั้ง ส.ส.ร.จำนวน 200 คน มาจากการเลือกตั้ง 150 คน และแต่งตั้ง 50 คน เพื่อยกร่างรัฐธรรมนูญฉบับใหม่